
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 58 
                                                                din 25 martie 2021
privind aprobarea cooperării dintre Municipiul Sighişoara, județul Mureș din România și Districtul Icheri Sheher al Orașului Baku din Republica Azerbaidjan
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.000/18.03.2021 şi la Consiliul Local Sighișoara cu nr. 8.060/18.03.2021, de referatul de aprobare, înregistrat cu nr. 7.998/18.03.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Văzând adresa Ambasadei României în Republica Azerbaidjan, înregistrată la Municipiul Sighişoara cu nr. 2.154/28.01.2019, prin care se propune stabilirea relaţiilor de cooperare dintre Municipiul Sighişoara şi Districtul Icheri Sheher al Orașului Baku din Republica Azerbaidjan;

Văzând adresa Ambasadei României în Republica Azerbaidjan, înregistrată la Municipiul Sighișoara cu nr. 568/12.01.2021, prin care se revine asupra intenției de cooperare între Municipiul Sighişoara şi Districtul Icheri Sheher al Orașului Baku din Republica Azerbaidjan;

Având în vedere avizul cu nr. H2-2/2023/26.06.2019 al Ministerului Afacerilor Externe - Direcția Tratate Internaționale, înregistrat la Municipiul Sighișoara cu nr. 19.344/10.07.2019, necesar în vederea aprobării cooperării dintre cele două părți;


Având în vedere avizul cu nr. 72.250/31.05.2019 al Ministerului Dezvoltării Regionale și Administrației Publice - Cabinet Viceprim - ministru, înregistrat la Municipiul Sighișoara cu nr. 16.005/07.06.2019, necesar în vederea aprobării cooperării dintre cele două părți;

Ţinând cont și de prevederile art. 41 din Legea nr. 590/2003, privind tratatele;
Având în vedere Raportul de specialitate al Direcției Relații Publice și Comunicare, înregistrat cu nr. 8.002/18.03.2021, prin care se propune aprobarea cooperării dintre Municipiul Sighişoara, județul Mureș din România și Districtul Icheri Sheher al Orașului Baku din Republica Azerbaidjan;
               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 89, art. 129 alin. (1) lit. „e”, alin. (9) lit. „b” și „c”, art. 139 alin. (1) și alin. (3) lit. ,,fˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă cooperarea dintre Municipiul Sighişoara, județul Mureș din România şi Districtul Icheri Sheher al Orașului Baku din Republica Azerbaidjan.
Art. 2. Se aprobă încheierea Înţelegerii de Cooperare între Municipiul Sighişoara, județul Mureș din România şi Districtul Icheri Sheher al Orașului Baku din Republica Azerbaidjan, conform Anexei nr. 1, care face parte din prezenta hotărâre.
Art. 3. Se împuterniceşte Primarul Municipiului Sighişoara, domnul Sîrbu Ioan - Iulian, cu semnarea Înţelegerii de Cooperare, prevăzută la art. 2 din prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara şi Direcția Relaţii Publice și Comunicare.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  3 ex. Direcţia Relaţii Publice şi Comunicare;

  1 ex. Districtul Icheri Sheher al Orașului Baku din Republica Azerbaidjan.

10 ex. 
B.A. 
